pythainlp/thai_wikipedia_clean_20230101 huggingface dataset:
เป็นรุ่นที่ปัจจุบันใช้โดยกองกำลังพิเศษของสหรัฐ มันเริ่มจากต้นแบบที่ผลิตออกมาในปีพ.ศ. 2534 โดยมีเพียง 26 ลำเท่านั้น ทั้งหมดถูกส่งมอบให้กับหน่วยพิเศษที่เรียกว่า"ไนท์สตอลเกอร์ส" ("Nightstalkers") ซึ่งตั้งฐานอยู่ที่ป้อมแคมป์เบลล์ในรัฐเคนตักกี้ รุ่นอีถูกดัดแปลงมาจากรุ่นซี เอ็มเอช-47อีนั้นมีความคล้ายคลึงกับเอ็มเอช-47ดี แต่ต่างกันที่มันมีถังเชื้อเพลิงที่เหมือนกับซีเอช-47เอสดีและมีเรดาร์หลบหลีกภูมิประเทศ
ใรปีพ.ศ. 2538 กองทัพอากาศอังกฤษได้สั่งซื้อชีนุก เอชซี3 8 ลำ มันเป็นรุ่นที่มีราคาถูกกว่าเอ็มเอช-47อีสำหรับปฏิบัติการพิเศษ พวกมันถูกส่งมอบในปีพ.ศ. 2544 แต่ไม่เคยเข้าประจำการเนื่องมาจากปัญหาเรื่องระบบอิเล็กทรอนิกส์อากาศที่ไม่เหมาะสม ในปีพ.ศ. 2551 เริ่มมีการลดระดับเอชซี3 ลงให้เป็นเอชซี2 ทำให้พวกมันเข้าประจำการได้ในที่สุด
ซีเอช-47เอฟ.
รุ่นเอฟนั้นพัฒนามาจากรุ่นดีโดยทำการบินครั้งแรกในปีพ.ศ. 2544 รุ่นแรกในสายการผลิตเปิดตัวในวันที่ 15 มิถุนายน พ.ศ. 2549 ที่โรงงานโบอิงในรัฐเพนซิลวาเนียโดยทำการบินครั้งแรกในวันที่ 23 ตุลาคม พ.ศ. 2549 รุ่นเอฟถูกออกแบบมาให้มีอายุการใช้งานที่มากขึ้นไปจนถึงปีพ.ศ. 2573 ในการพัฒนาทั้งหมดมีเครื่องยนต์ฮันนีเวลล์ที่ให้กำลัง 4,868 แรงม้า ระบบอิเล็กทรอนิกส์อากาศ และโครงสร้างที่เป็นเนื้อเดียวกันเพื่อลดชิ้นส่วนและรวดเร็วขึ้น การสร้างแบบใหม่จะช่วยลดการสั่นสะเทือน จุดเชื่อมต่อที่หลุดได้ และลดการซ่อมแซมและค่าใช้จ่ายการดูแลรักษา นอกจากนี้แล้วมันยังมีอายุการใช้งานที่ยาวนานขึ้นอีกด้วย รุ่นเอฟสามารถบินที่ความเร็วมากกว่า 282 กิโลเมตรต่อชั่วโมงโดยบรรทุกสินค้ามากกว่า 9,530 กิโลกรัมได้ ระบบอิเล็กทรอนิกส์อากาศยังรวมทั้งห้องนักบินซีเอเอเอส ("Common Avionics Architecture System") ของร็อกเวลล์ คอลลินส์และระบบดีเอเอฟซีเอส ("Digital Advanced Flight Control System") ของบีเออี ซิสเทมส์
โบอิงได้ส่งมอบรุ่นเอฟจำนวน 48 ลำให้กับกองทัพบกสหรัฐ ในวันที่ 26 สิงหาคม พ.ศ. 2551 โบอิงได้ประกาศว่ากองทัพได้ทำสัญญา 5 ปี โดยมีมูลค่า 4,800 ล้านดอลลาร์สหรัฐ โดยสร้างเพิ่มอีก 191 ลำพร้อมกับอีก 24 ทางเลือก ในเดือนกุมภาพันธ์ พ.ศ. 2550 เนเธอร์แลนด์ได้กลายเป็นลูกค้าต่างชาติรายแรกที่สั่งซื้อรุ่นเอฟ 6 ลำโดยต่อมาเพิ่มขึ้นเป็น 17 ลำ 6 ลำนี้จะได้รับการติดตั้งห้องนักบินซีเอเอเอสของร็อกเวลล์ด้วยเช่นกัน ในวันที่ 15 ธันวาคม พ.ศ. 2552 รัฐบาลอังกฤษได้ประกาศว่าแผนการเฮลิคอปเตอร์ในอนาคตของพวกเขาจะทำการสั่งซื้อซีเอช-47เอฟ 24 ลำ (ต่อมาลดลงเหลือ 14 ลำ) โดยมีการส่งมอบลำสุดท้ายให้กับกองทัพอากาศในปี พ.ศ. 2558
เอ็มเอช-47จี.
ปัจจุบันเอ็มเอช-47จีกำลังถูกส่งมอบให้กับกองทัพบกสหรัฐ มันคล้ายคลึงกับเอ็มเอช-47อี แต่มีจุดเด่นที่ระบบอิเล็กทรอนิกส์อากาศที่ซับซ้อนกว่าซึ่งรวมทั้งระบบสถาปนิกอิเล็กทรอนิกส์อากาศทั่วไปหรือซีเอเอเอส ("Common Avionics Architecture System", "CAAS") ระบบซีเอเอเอสเป็นห้องนักบินแก้วแบบทั่วไปที่ใช้ในเฮลิคอปเตอร์มากมายอย่างเอ็มเอช-60เค/แอลและเออาร์เอช-70เอ เอ็มเอช-47จียังจะทำงานร่วมกับระบบใหม่ทั้งหมดของซีเอช-47เอฟอีกด้วย
มันมีพื้นฐานมาจากประสบการณ์ในอัฟกานิสถาน ซีเอช-47 นั้นถูกพบว่ามีประสิทธิภาพมากกว่ายูเอช-60 แบล็กฮอว์กในฐานะเฮลิคอปเตอร์จู่โจม ด้วยขนาดบรรทุก พิสัย และความเร็วที่มากกว่า ชีนุกหนึ่งลำจึงสามารถเข้ามาแทนที่ยูเอช-60 ได้ถึง 5 ลำในบทบาทเดียวกัน
โครงการพัฒนาใหม่จะเข้ามาทำการพัฒนาเอ็มเอช-47ดีและเอ็มเอช-47อีให้กลายเป็นเอ็มเอช-47จีแทน เอ็มเอช-47อีทั้งหมด 25 ลำและเอ็มเอช-47ดีอีก 11 ลำจะได้รับการพัฒนาในปลายปีพ.ศ. 2546 ในปีพ.ศ. 2545 กองทัพได้ประกาศว่าจะทำการขยายกองบินปฏิบัติการพิเศษของตน ซึ่งจะเพิ่มเอ็มเอช-47จีเข้าไปอีก 12 ลำ
เอชเอช-47.
เมื่อวันที่ 9 พฤศจิกายน พ.ศ. 2549 เอชเอช-47 แบบใหม่ที่มีพื้นฐานมาจากเอ็มเอช-47จี ได้ถูกเลือกโดยกองทัพอากาศสหรัฐ มันถูกสร้างออกมา 4 ลำ โดยแบบผลิตอีก 141 ลำจะเข้าประจำการในปีพ.ศ. 2555 อย่างไรก็ดีเมื่อถึงเดือนกุมภาพันธ์ พ.ศ. 2550 สัญญาดังกล่าวก็ถูกจัดการโดยจีเอโอและทำให้กองทัพอากาศต้องทำการเลือกใหม่อีกครั้ง
รุ่นส่งออก.
ซีเอช-47เจเป็นเฮลิคอปเตอร์บรรทุกขนาดกลางของกองกำลังป้องกันตนเองทางบกและกองกำลังป้องกันตนเองทางอากาศของญี่ปุ่น ซีเอช-47เจเอเป็นรุ่นพิสัยไกลของรุ่นเจ โดยมีถังเชื้อเพลิงที่ใหญ่กว่า ทั้งสองรุ่นถูกสร้างขึ้นภายใต้ใบอนุญาตโดยคาวาซากิ เอชเอช-47ดีเป็นรุ่นสำหรับการค้นหาและช่วยเหลือของกองทัพอากาศสาธารณรัฐเกาหลี
ซีเอช-47ซี ชีนุกแปดลำถูกส่งมอบให้กับกองทัพแคนาดาในปีพ.ศ. 2517 ชีนุกถูกใช้โดยแคนาดาตั้งแต่ปีพ.ศ. 2517-2534 พวกมันถูกเรียกว่า"ซีเอช-147" เฮลิคอปเตอร์เหล่านี้ต่อมาได้ถูกขายให้กับเนเธอร์แลนด์และปัจจุบันมันถูกใช้งานโดยกองทัพอากาศเนเธอร์แลนด์โดยใช้ชื่อว่าซีเอช-47ดี ในเดือนเมษายน พ.ศ. 2552 รัฐบาลออสเตรเลียได้เรียกขอการซื้อซีเอช-47เอฟเจ็ดลำ มีการคาดว่าอิตาลีและสหราชอาณาจักรจะสั่งซื้อเพิ่ม แผนในการพัฒนากองบินซีเอช-47ดีในปัจจุบันทั้งหมดให้กลายเป็นรุ่นเอฟได้เกิดขึ้น และสุดท้ายทำให้มีทั้งหมด 20 ลำ
ในวันที่ 10 สิงหาคม พ.ศ. 2552 แคนาดาได้ทำสัญญาที่จะซื้อซีเอช-47เอฟ 15 ลำโดยทำการส่งมอบในปีพ.ศ. 2556-2557.
แบบดัดแปลง.
ในปีพ.ศ. 2512 มีการทดลองโมเดล 347 เกิดขึ้น มันคือซีเอช-47เอที่มีลำตัวที่ยาวขึ้น ใบพัดสี่ใบ ปีกที่สามารถถอดออกได้ที่ติดตั้งอยู่ที่ส่วนบนของลำตัว และอื่น ๆ มันทำการบินครั้งแรกในวันที่ 27 พฤษภาคม พ.ศ. 2513 และถูกพัฒนาต่ออีกหลายปี
ในปีพ.ศ. 2516 กองทัพได้ทำสัญญากับโบอิงเพื่ออกแบบเฮลิคอปเตอร์ยกของขนาดหนัก โดยใช้ชื่อว่าเอ็กซ์ซีเอช-62เอ มันเป็นซีเอช-47 ที่ใหญ่กว่าเดิมและมีโครงสร้างที่คล้ายคลึงกับเอส-64 สกายเครน (ซีเอช-54 ทาร์ฮี) แต่โครงการก็ถูกยกเลิกในปีพ.ศ. 2518 โครงการเริ่มขึ้นอีกครั้งและทำการบินทดสอบในทศวรรษที่ 2523 แต่ก็ไม่ได้รับทุนจากสภาคองเกรสเหมือนเดิม เอชแอลเอชที่มีขนาดใหญ่ขึ้นถูกแยกชิ้นส่วนเมื่อสิ้นปีพ.ศ. 2548
สนามกีฬา เป็นสถานที่ที่สร้างขึ้น เพื่อใช้ในการแข่งขันกีฬา มีพื้นที่สำหรับการแข่งขัน และพื้นที่สำหรับผู้ชม ที่ออกแบบมาเพื่อนั่ง หรือยืน เพื่อชมการแข่งขัน
ประวัติของสนามกีฬา.
คำว่าสนามกีฬาในภาษาอังกฤษ คือ Stadium มาจากภาษากรีก คือ "stadion" (στάδιον) แปลว่า สถานที่ที่มีคนยืนอยู่ สนามกีฬาเก่าแก่ที่เป็นรู้จักกันดีคือ สนามโอลิมเปีย ที่ประเทศ กรีซ และสนาม โคลอสเซี่ยม ที่ประเทศโรม , อิตาลี
สไตรเกอร์แพ็ค
สไตรเกอร์แพ็คเป็นระบบอาวุธและอุปกรณ์สำหรับซึ่งปรากฏในซีรีส์กันดั้มซึ่งใช้ระบบปฏิทิน Cosmic Era
สไตรเกอร์แพ็คได้รับการพัฒนาโดย"สหพันธ์แอ็ตแลนติก"ในกลุ่มพันธมิตรโลก โดยเริ่มแรกได้ทดลองใช้ GAT-X105 สไตรค์กันดั้มและต่อมาได้กลายเป็นระบบมาตรฐานของโมบิลสูทรุ่นผลิตจำนวนมาก สไตรเกอร์แพ็คแต่ละรูปแบบประกอบด้วยอาวุธและอุปกรณ์ที่แตกต่างกันไป โมบิลสูทที่รองรับสไตรเกอร์แพ็คจึงสามารถปฏิบัติการได้หลายรูปแบบโดยการเปลี่ยนสไตรเกอร์แพ็คตามสถานการณ์ สไตรเกอร์แพ็คยังมีแบตเตอรี่ซึ่งเป็นแหล่งพลังงานของโมบิลสูท การเปลี่ยนสไตรเกอร์แพ็คจึงเป็นการเพิ่มระยะเวลาในการปฏิบัติการไปด้วย
นอกจากโมบิลสูทแล้ว เครื่องบินรบ FX-550 "สกายแกรสเปอร์"และ FXet-565 "คอสโมแกรสเปอร์"ยังสามารถใช้งานสไตรเกอร์แพ็คได้ หน้าที่หลักของเครื่องบินทั้งสองแบบก็คือการบรรทุกสไตรเกอร์แพ็คสำหรับให้โมบิลสูทเปลี่ยนกลางสนามรบ
นอกจากกลุ่มพันธมิตรโลกแล้ว อาณาจักรอ็อบได้ใช้อะไหล่ของสไตรค์กันดั้มสร้างเป็น"MBF-02 สไตรค์รูจ"ซึ่งยังคงความสามารถในการใช้งานสไตรเกอร์แพ็คไว้ รวมทั้งยังได้พัฒนาสไตรเกอร์แพ็คของตนเองคือ"P204QX ไลท์นิ่งสไตรเกอร์" ซาฟท์ยังได้พัฒนา "ZGMF-X12A เทสตาเมนต์กันดั้ม"ซึ่งสามารถใช้งานสไตรเกอร์แพ็คของกลุ่มพันธมิตรโลกได้ จั๊งค์กิลด์ยังได้สร้าง"ZGMF-X12 กันดั้มแอสเทรย์เอาต์เฟรม"โดยใช้ชิ้นส่วนของเทสตาเมนต์กันดั้มที่ยังไม่เสร็จสมบูรณ์และยังคงความสามารถในการใช้สไตรเกอร์แพ็คไว้ รวมทั้งยังได้พัฒนาสไตรเกอร์แพ็ค "Gไฟลท์" ในเนื้อเรื่องของโมบิลสูทกันดั้มซี้ดเดสทินี ซาฟท์จึงได้พัฒนาระบบอาวุธของตนเองโดยใช้แนวคิดจากสไตรเกอร์แพ็ค นั่นก็คือระบบวิซาร์ดสำหรับโมบิลสูทรุ่นผลิตจำนวนมาก และระบบซิลลูเอ็ตสำหรับ ZGMF-X56S อิมพัลส์กันดั้ม โดยเฉพาะ
เอลสไตรเกอร์.
ปรากฏในอนิเมะ โมบิลสูทกันดั้มซี้ด เอลสไตรเกอร์แพ็คเป็นแบ็คแพ็คสำหรับเพิ่มการขับเคลื่อนของโมบิลสูท ทำให้ใช้งานในอวกาศได้ดีขึ้นและสามารถบินในชั้นบรรยากาศโลกได้ เอลสไตรเกอร์มีอาวุธเพิ่มเข้ามาคือบีมเซเบอร์สองเล่ม โมบิลสูทที่ใช้งานเอลสไตรเกอร์มักจะใช้งานอุปกรณ์มาตรฐานคือ บีมไรเฟิลและโล่เอาไว้ด้วย ทั้งนี้ยังมีเอลสไตรเกอร์แบบพิเศษซึ่งไม่มีบีมเซเบอร์สำหรับใช้กับเครื่องบินรบ "คอสโมแกรสเปอร์"
ซอร์ดสไตรเกอร์.
ปรากฏใน"โมบิลสูทกันดั้มซี้ด" เป็นสไตรเกอร์แพ็คซึ่งใช้สำหรับการรบระยะประชิดและทำลายยานรบโดยการใช้ดาบซึ่งยาวถึง 15.78 เมตร ดาบต่อต้านยานรบนี้มีส่วนคมเป็นเลเซอร์และสามารถผ่าโมบิลสูทเป็นสองท่อนหรือสร้างความเสียหายให้กับยานรบได้อย่างใหญ่หลวงและสามารถยิงลำแสงจากปลายด้ามจับได้ นอกจากนั้นก็มีจรวดตะขอ "แพนเซอร์ ไอเซ่น"ซึ่งใช้ในการยึดจับเป้าหมายในระยะห่างและบูมเมอแรงก์บีม "ไมดาสเมซเซอร์" ในนิยายประกอบภาพ "กันดั้มซี้ด C.E. 73 สตาร์เกเซอร์ แฟนธอมเพนรีพอร์ต" มีซอร์ดสไตรเกอร์แบบอนาเธอร์ไทรอัลซึ่งย้ายไมดาสเมซเซอร์ไปรวมกับแพนเซอร์ไอเซนและติดไว้ที่แขนทั้งสองข้าง
ลันเชอร์สไตรเกอร์.
ปรากฏใน"โมบิลสูทกันดั้มซี้ด" เป็นสไตรเกอร์แพ็คซึ่งใช้สำหรับการยิงโจมตีในระยะไกล โดยมีอาวุธหลักเป็นปืนอิมพัลส์ 320มม. "อักนี" ติดตั้งไว้กับไหล่ซ้าย ส่วนไหล่ขวาติดตั้งเวพ่อนพ็อดซึ่งรวมกันลันเชอร์ 350 มม.และวัลแคน 120 มม.ไว้ด้วยกัน ในนิยายประกอบภาพ "กันดั้มซี้ด C.E. 73 สตาร์เกเซอร์ แฟนธอมเพนรีพอร์ต" มีลันเชอร์สไตรเกอร์แบบอนาเธอร์ไทรอัลซึ่งติดตั้งท่อขับดันเสริมเพื่อไม่ให้ความเร็วลดลงมามากเหมือนแบบเดิม
กันบาเรลสไตรเกอร์.
สไตรเกอร์แพ็คซึ่งเป็นส่วนหนึ่งของดีไซน์ต้นฉบับ "กันดั้มซี้ด โมบิลสูทวาริเอชัน" กันบาเรลสไตรเกอร์ใช้รูปแบบของโมบิลอาเมอร์ TS-MA2mod.00 โมเบียสซีโร่ โดยปรับปรุงอาวุธ"กันบาเรล"ให้เป็นเรลกันและมิสไซล์แทนปืนกล ลักษณะพิเศษของกันบาเรลสไตรเกอร์ก็คือสามารถใช้งานเป็นยานซึ่งมีคนบังคับได้
อินเทอเกรทเวพอนสไตรเกอร์.
สไตรเกอร์แพ็คซึ่งเป็นส่วนหนึ่งของดีไซน์ต้นฉบับ "กันดั้มซี้ด โมบิลสูทวาริเอชัน" นิยมเรียกสั้นๆว่าI.W.S.P. (Integrated Weapons Striker Pack) เป็นแพ็คที่รวมสไตรเกอร์แพ็คทั้งสามคือเอล, ลันเชอร์และซอร์ดเข้าด้วยกัน ทำให้สามารถใช้งานได้ในทุกสถานการณ์โดยไม่จำเป็นต้องเปลี่ยนสไตรเกอร์แพ็ค ส่วนหลักของ I.W.S.P. นั้นทำงานเหมือนแบคแพ็คของเอลสไตรเกอร์ ซึ่งส่วนนี้ได้ติดตั้งเรลกันและปืนใหญ่ไว้ด้วย(สำหรับใช้โจมตีระยะไกลแบบลันเชอร์สไตรเกอร์)และดาบผ่ายานรบขนาดเล็ก ซึ่งไม่ใช่แบบดาบเลเซอร์เหมือนของซอร์ดสไตรเกอร์แต่เป็นดาบคาตานะโลหะที่ยาว 9 เมตร โล่ของ I.W.S.P. นั้นติดตั้งปืนกลแก็ตลิ่งและบูมเมอแรงบีมเอาไว้ เดิมทีการพัฒนาสไตรเกอร์แพ็คนี้ของพันธมิตรโลกประสพความล้มเหลว แต่อาณาจักรอ็อบก็ได้พัฒนาต่อจนสมบูรณ์ในเวลาไม่นานก่อนที่จะจบสงครามวาเลนไทน์เลือด โดยเปลี่ยนรหัสจาก AQM/E-M1 ไปเป็น P202QX และได้เตรียมที่จะใช้งานกับสไตรค์รูจ แต่เนื่องจากคางาริ ยูระ อัซฮาซึ่งเป็นนักบินไม่สามารถควบคุมระบบอาวุธที่ซับซ้อนขนาดนี้ได้อย่างมีประสิทธิภาพจึงไม่ได้ใช้งานจริง แต่ในช่วงที่อ็อบร่วมมือกับพันธมิตรโลกต่อสู้กับซาฟท์นั้นได้ให้หน่วยแฟนธอมเพนยืมไปใช้
ไลท์นิ่งสไตรเกอร์.
สไตรเกอร์แพ็คซึ่งเป็นส่วนหนึ่งของดีไซน์ต้นฉบับ "กันดั้มซี้ด โมบิลสูทวาริเอชัน" เป็นสไตรเกอร์แพ็คที่สร้างมาเพื่อเพิ่มระยะเวลาในการปฏิบัติการของโมบิลสูท โดยมีแบ็ตเตอรี่และระบบหล่อเย็นที่มีประสิทธิภาพมากกว่ามิชชั่นแพ็คอื่นๆ เดิมทีการพัฒนาสไตรเกอร์แพ็คนี้ของพันธมิตรโลกประสพความล้มเหลว แต่อาณาจักรอ็อบก็ได้พัฒนาต่อจนสมบูรณ์ ไลท์นิ่งสไตรค์กันดั้มมีความจุของพลังงานมากกว่ามิชชั่นแพ็คอื่นๆเป็น 150% มีอาวุธหลักเป็นปืนแม่เหล็กไฟฟ้าที่ทรงอานุภาพ จุดเด่นของไลท์นิ่งสไตรค์ก็คือความสามารถในการถ่ายพลังงานของตนให้กับโมบิลสูทเครื่องอื่น
เจ็ตสไตรเกอร์.
ปรากฏในอนิเมะ โมบิลสูทกันดั้มซี้ดเดสทินี เจ็ตสไตรเกอร์เป็นสไตรเกอร์แพ็คสำหรับใช้เพิ่มการขับเคลื่อนที่พัฒนาต่อมาจากเอลสไตรเกอร์ โดยเปลี่ยนอาวุธที่ติดตั้งอยู่จากบีมเซเบอร์เป็นมิสไซล์แบบต่างๆและติดตั้งถังเชื้อเพลิงเสริมเอาไว้
เจ็ตสไตรเกอร์มีลักษณะคล้ายกับ"ลิฟเตอร์ยูนิต"ซึ่งปรากฏในอนิเมะเรื่องเมทัลอาเมอร์ดรากูนาร์
ด็อปเปลฮอร์นสไตรเกอร์.
ปรากฏใน"โมบิลสูทกันดั้มซี้ดเดสทินี" ด็อปเปลฮอร์นสไตรเกอร์เป็นสไตรเกอร์แพ็คสำหรับใช้ในการยิงสนับสนุนระยะไกลเหมือนลันเชอร์สไตรเกอร์โดยมีลักษณะเป็นแบ็คแพ็คขนาดใหญ่ซึ่งติดตั้งปืนใหญ่ไร้แรงสะท้อนไว้สองกระบอก โมบิลสูทที่ใช้งานด็อปเปลฮอร์นสไตรเกอร์ยังคงสามารถใช้อุปกรณ์มาตรฐานอย่างบีมคาไบน์และโล่ได้
มัลติสไตรเกอร์.
ปรากฏใน"โมบิลสูทกันดั้มซี้ดเดสทินี" เป็นสไตรเกอร์แพ็คสำหรับติดตั้งมิสไซขนาดใหญ่ มีขนาดใหญ่จึงใช้ได้ในอวกาศเท่านั้น ซึ่งในเรื่องจะติดตั้งมิสไซล์หัวรบนิวเคลียร์
จีไฟลท์.
ปรากฏในมังงะ "โมบิลสูทกันดั้มซี้ด เดสทินีแอสเทรย์" เป็นสไตรเกอร์แพ็คที่พัฒนาโดยจั๊งค์กิลด์สำหรับกันดั้มแอสเทรย์เอาต์เฟรม Gไฟลท์ประกอบด้วยบูสเตอร์และโล่ขนาดใหญ่ ซึ่งทำให้เอาต์เฟรมสามารถแปลงร่างได้และมีความสามารถในการบินสูงกว่าเอลสไตรเกอร์
AQM/E-X05 ดีไวน์สไตรเกอร์.
ปรากฏใน"โมบิลสูทกันดั้มซี้ด เดสทินีแอสเทรย์" เป็นสไตรเกอร์แพ็คสำหรับให้เทสตาเมนต์กันดั้มใช้งาน มีลักษณะเด่นที่สามารถใช้เกราะวาริเอเบิ้ลเฟสชิฟท์ได้ เวลาใช้งานปกติดีไวน์สไตรเกอร์จะเป็นแบ็คแพ็คสำหรับเพิ่มการขับเคลื่อนเหมือนเอลสไตรเกอร์ แต่จะแปลงสภาพเป็นกงเล็บขนาดใหญ่"ไทรเครอสรุ่นปรับปรุง"สำหรับสวมที่แขนในเวลาต่อสู้
นัวร์สไตรเกอร์.
ปรากฏในกันดั้มซี้ด C.E.73 สตาร์เกเซอร์ นัวร์สไตรเกอร์เป็นสไตรเกอร์แพ็คซึ่งบริษัทแอ็คทายออนพัฒนาสำหรับGAT-X105E สไตรค์E นัวร์สไตรเกอร์มีลักษณะคล้ายกับI.W.S.P.เพราะนัวร์สไตรเกอร์เป็นแบ็คแพ็คที่ทำให้สไตรค์นัวร์บินได้และติดตั้งลิเนียร์กันแฝดกับบีมเบลด"ฟลากาแล็ค 3"เอาไว้รวมถึงมีจรวดตะขอในตัว
สเปคคิวลัมสไตรเกอร์.
ปรากฏใน"โมบิลสูทกันดั้มซี้ด เฟรมแอสเทรย์" เป็นรุ่นอนาเธอร์ไทรอัลของเอลสไตรเกอร์ซึ่งบริษัทฟุจิยามะสำหรับให้ไรโกกันดั้มใช้งาน โดยย้ายท่อขับดันหลักไปติดไว้กับไพลอนใต้ปีกแทนตำแหน่งเดิม ทำให้มีประสิทธิภาพมากขึ้น นอกจากนั้นสเปคคิวลัมสไตรเกอร์ยังสามารถติดมิสไซล์พ็อดได้
คาลิเบิร์นสไตรเกอร์.
ปรากฏใน"โมบิลสูทกันดั้มซี้ด เฟรมแอสเทรย์" เป็นรุ่นอนาเธอร์ไทรอัลของซอร์ดสไตรเกอร์ซึ่งบริษัทฟุจิยามะสำหรับให้ไรโกกันดั้มใช้งาน โดยย้ายไมดาสเมเซอร์ไปติดไว้กับแขนขวาและเพิ่มบีมเซเบอร์ขนาดใหญ่ "คาลัดบอล์ก" เข้าไปเป็นดาบต่อต้านยานรบเล่มที่สอง
ซัมบุลลิทสไตรเกอร์.
ปรากฏใน"โมบิลสูทกันดั้มซี้ด เฟรมแอสเทรย์" เป็นรุ่นอนาเธอร์ไทรอัลของลันเชอร์สไตรเกอร์ซึ่งบริษัทฟุจิยามะสำหรับให้ไรโกกันดั้มใช้งาน โดยเปลี่ยนกล่องอาวุธเป็นมิสไซล์ลันเชอร์แปดลำกล้องและย้ายไปติดไว้ที่ไหล่ซ้าย ทั้งยังติดบาซูก้าฝาครอบพลาสม่าของคาลามิตี้กันดั้ม "โทเดสบล็อก" ไว้ที่ไหล่ขวา
ชิลด์สไตรเกอร์.
ปรากฏใน"โมบิลสูทกันดั้มซี้ด วีเอสแอสเทรย์" เป็นสไตรเกอร์แพ็คมาตรฐานของเกลสไตรค์กันดั้ม ชิลด์สไตรเกอร์นี้ดัดแปลงมาจากเอลสไตรเกอร์ โดยมีระบบขับเคลื่อนเสริมแบบติดที่ไหล่ทั้งสองข้างเพื่อให้สามารถหยุดหรือเปลี่ยนทิศทางกลางอากาศได้ ชิลด์สไตรเกอร์ยังมีแขนกลสำหรับติดตั้งโล่ไว้ด้านบนเพื่อใช้ป้องกันการโจมตีของศัตรูและเพิ่มแรงยกขณะลอยตัวกลางอากาศ
บัสเตอร์สไตรเกอร์.
ปรากฏใน"โมบิลสูทกันดั้มซี้ด วีเอสแอสเทรย์" เป็นสไตรเกอร์แพ็คมาตรฐานของเฮลบัสเตอร์กันดั้ม โดยติดกันลันเชอร์และปืนพลังงานที่สามารถประกอบกันเป็นกระบอกเดียวได้ไว้ เดิมทีนั้นเป็นสไตรเกอร์แพ็คที่กลุ่มพันธมิตรโลกพัฒนาแต่ก็ล้มเลิกไป
บาซูก้าสไตรเกอร์.
ปรากฏใน"โมบิลสูทกันดั้มซี้ด วีเอสแอสเทรย์"เป็นสไตรเกอร์แพ็คมาตรฐานของเรเกนดูเอลกันดั้ม เป็นแขนกลสำหรับใช้จับอาวุธปืนหนัก ซึ่งปกติแล้วจะติดเรลบาซูก้า 350 มม. "เกโบลก์" เอสไว้ แต่ก็สามารถเปลี่ยนเป็นปืนอักนีของลันเชอร์สไตรเกอร์ได้
ดรากูนสไตรเกอร์.
ปรากฏใน"โมบิลสูทกันดั้มซี้ด วีเอสแอสเทรย์"เป็นสไตรเกอร์แพ็คมาตรฐานของนิกซ์โปรวิเดนซ์กันดั้ม มีลักษณะเป็นท่อขับดันกำลังสูงที่ติดบีมไรเฟิล "ยูดิเคียม" ไว้กับแขนกล ดรากูนสไตรเกอร์นั้นสามารถแยกจากตัวโมบิลสูทและควบคุมจากระยะไกลได้ด้วยดรากูนซิสเต็ม (DRAGOON - Disconnected Rapid Armament Group Overlook Operation Network) ซึ่งใช้การส่งสัญญาณคลื่นควอนตัมที่ไม่ถูกนิวตรอนแจมเมอร์รบกวน
ซิลลูเอ็ตแพ็ค.
ระบบอาวุธและอุปกรณ์แบบพิเศษซึ่งซาฟท์พัฒนาโดยใช้แนวคิดเดียวกับสไตรเกอร์แพ็ค ลักษณะที่แตกต่างจากสไตรเกอร์แพ็คก็คือซิลลูเอ็ตแพ็คจะไม่มีแบตเตอรี่ในตัว เท่าที่ปรากฏมีโมบิลสูทเพียงรุ่นเดียวเท่านั้นที่สามารถใช้งานซิลลูเอ็ตแพ็คได้อย่างเต็มรูปแบบนั่นก็คือ ZGMF-X56S อิมพัลส์กันดั้ม แต่กันดั้มแอสเทรย์เอาต์เฟรมสามารถใช้งานซิลลูเอ็ตแพ็คได้โดยการติดตั้งอแด็ปเตอร์"มัลติแพ็ค" เนื่องจากระบบโครงสร้างแบบคอร์สเปลนเดอร์ของอิมพัลส์กันดั้ม ซิลลูเอ็ตแพ็คจะติดตั้งกับยานไร้คนบังคับ"ซิลลูเอ็ตฟลายเยอร์"และปล่อยออกจากยาน"มิเนอร์ว่า"เพื่อประกอบกับอิมพัลส์กันดั้มกลางสนามรบ ซิลลูเอ็ตแพ็คบางแบบจำเป็นจะต้องใช้งานคู่กับเลกฟลายเยอร์แบบพิเศษของอิมพัลส์กันดั้มเพื่อให้ใช้งานได้อย่างสมบูรณ์
ฟอร์ซซิลลูเอ็ต.
ซิลลูเอ็ตแพ็คสำหรับเพิ่มการขับเคลื่อนซึ่งจำลองมาจากเอลสไตรเกอร์แต่สามารถบินกลางอากาศได้ดีกว่า
ซอร์ดซิลลูเอ็ต.
ซิลลูเอ็ตแพ็คที่เน้นการต่อสู้ในระยะประชิดโดยจำลองมาจากซอร์ดสไตรเกอร์ ดาบเอ็กซ์คาลิเบอร์สองเล่มสามารถนำมาประกอบกันเป็นดาบสองปลายได้ ซอร์ดซิลลูเอ็ตมีท่อขับดันเสริมติดตั้งไว้เพื่อไม่ให้ความเร็วของอิมพัลส์กันดั้มลดลงเพราะน้ำหนักที่เพิ่มขึ้น
บลาสต์ซิลลูเอ็ต.
ซิลลูเอ็ตแพ็คที่เน้นการต่อสู้ในระยะไกลโดยจำลองมาจากลันเชอร์สไตรเกอร์ มีอาวุธหลักเป็นบีมแคนน่อนกำลังสูงสองกระบอก, เรลกันแฝดและมิสไซล์ลันเชอร์ พร้อมกับมีบีมจาเวลินเป็นอาวุธในระยะประชิดตัว เนื่องจากมีน้ำหนักมาก ความคล่องแคล่วของอิมพัลส์กันดั้มจะลดลงมาเมื่อใช้ซิลลูเอ็ตแพ็คนี้
เดสทินีซิลลูเอ็ต.
ปรากฏในดีไซน์ต้นฉบับ "กันดั้มซี้ดเดสทินี โมบิลสูทวาริเอชัน" ซิลลูเอ็ตแพ็คสำหรับทดสอบระบบของ"ZGMF-X42S เดสทินีกันดั้ม" เดสทินีซิลลูเอ็ตมีความสามารถเทียบได้กับซิลลูเอ็ตแพ็คพื้นฐานทั้งสามรวมกัน แต่เนื่องจากต้องใช้พลังงานสูงมากจึงไม่สามารถใช้ในการรบจริงได้ ในเนื้อเรื่องของ"โมบิลสูทกันดั้มซี้ด เดสทินีแอสเทรย์" ฉบับนิยายภาพ ซาฟท์ได้ปรับปรุงเดสทินีซิลลูเอ็ตจนสามารถใช้ในการต่อสู้ได้และได้ติดตั้งให้กับอิมพัลส์กันดั้มที่สร้างเพิ่มในภายหลัง
ไกอา อบีส และ คาออสซิลลูเอ็ต.
ปรากฏใน"โมบิลสูทกันดั้มซี้ด เดสทินีแอสเทรย์" ζ ไกอาร์ซิลลูเอ็ต, ε อบีสซิลลูเอ็ต และ δ คาออสซิลลูเอ็ต เป็นซิลลูเอ็ตแพ็คซึ่งทำให้อิมพัลส์กันดั้มสามารถจำลองความสามารถของ ZGMF-X88S ไกอากันดั้ม, ZGMF-X31S อบีสกันดั้มและ ZGMF-X24S เคออสกันดั้มได้ตามลำดับ โดยที่อิมพัลส์กันดั้มจะต้องเปลี่ยนชิ้นส่วนขาเป็นเลกฟลายเยอร์แบบพิเศษเพื่อให้ใช้งานซิลลูเอ็ตแพ็คทั้งสามแบบได้อย่างสมบูรณ์ ซึ่งจะทำให้อิมพัลส์สามารถแปลงร่างได้เหมือนกับโมบิลสูทต้นฉบับ
วิซาร์ดแพ็ค.
ระบบอาวุธและอุปกรณ์แบบพิเศษซึ่งซาฟท์พัฒนาโดยใช้แนวคิดเดียวกับสไตรเกอร์แพ็ค ลักษณะที่แตกต่างจากสไตรเกอร์แพ็คและซิลลูเอ็ตแพ็คก็คือวิซาร์ดแพ็คนี้ไม่สามารถถอดเปลี่ยนกลางสนามรบได้ โมบิลสูทของซาฟท์ที่ใช้งานวิซาร์ดแพ็คได้ก็คือ ZGMF-1000 ซาคุวอริเออร์, ZGMF-1001 ซาคุแฟนธ่อม, ZGMF-XX09T ดอมทรูเปอร์และTMF/A-802W2 บาคูวฮาวน์ แต่กันดั้มแอสเทรย์เอาต์เฟรมสามารถใช้งานวิซาร์ดแพ็คได้โดยการติดตั้งอแด็ปเตอร์มัลติแพ็ค
เบลซวิซาร์ด.
วิซาร์ดแพ็คสำหรับเพิ่มการขับเคลื่อนซึ่งจำลองมาจากเอลสไตรเกอร์ เบลซวิซาร์ดด้อยกว่าเอลสไตรเกอร์เพราะไม่สามารถใช้บินในชั้นบรรยากาศโลกได้ ติดตั้งมิสไซล์นำวิถีเป็นอาวุธเสริม
กันเนอร์วิซาร์ด.
วิซาร์ดแพ็คสำหรับใช้ยิงสนับสนุนระยะไกล โดยใช้บีมแคนน่อนกำลังสูง"ออธรอส"ซึ่งใช้พลังงานจากถังพลังงานที่ติดอยู่ด้านหลัง
สแลชวิซาร์ด.
วิซาร์ดแพ็คสำหรับใช้ในการต่อสู้ระยะประชิด โดยมีขวานบีมด้ามยาวแบบสองคมเป็นอาวุธหลักและติดตั้งปืนกลบีมแก็ตลิ่งสองกระบอกไว้ด้านหลังเป็นอาวุธเสริม
น็อคติลุกาวิซาร์ด.
ปรากฏในดีไซน์ต้นฉบับ"กันดั้มซี้ดเดสทินี โมบิลสูทวาริเอชัน" เป็นวิซาร์ดแพ็คสำหรับใช้งานโดยซาคุวอริเออร์ที่ได้รับการดัดแปลงสำหรับใช้โจมตีชายฝั่ง น็อคติลุกาวิซาร์ดประกอบด้วยแบ็คแพ็คติดใบพัดสำหรับขับเคลื่อนและแผ่นรองเท้าสำหรับใช้ไถลไปตามผิวน้ำ ที่แผ่นรองเท้านี้ยังใช้เก็บตอร์ปิโดและทุ่นระเบิดน้ำลึกซึ่งเป็นอาวุธสำหรับใช้งานใต้น้ำ
EX-R4 คอมมานด์วิซาร์ด.
ปรากฏในดีไซน์ต้นฉบับ"กันดั้มซี้ดเดสทินี โมบิลสูทวาริเอชัน" เป็นวิซาร์ดแพ็คซึ่งใช้ในตำแหน่งบัญชาการและสื่อสารโดยเฉพาะ คอมมานด์วิซาร์ดเป็นแบ็คแพ็คอุปกรณ์อิเล็กทรอนิกขนาดใหญ่และใช้งานร่วมกับ"ซาคุCCI" ซึ่งเป็นซาคุวอริเออร์ที่ได้รับการปรับปรุงมาเป็นพิเศษเท่านั้น
EX-G1 ไนท์วิซาร์ด.
ปรากฏในดีไซน์ต้นฉบับ"กันดั้มซี้ดเดสทินี โมบิลสูทวาริเอชัน" เป็นวิซาร์ดแพ็คซึ่งใช้งานโดย"ZGMF-XX09T ดอมทรูเปอร์รุ่นดั้งเดิม" ไนท์วิซาร์ดเป็นแบ็คแพ็คขนาดใหญ่ซึ่งใช้บรรทุกกระสุนของบาซูก้า "กิก้าลันเชอร์"และหอกหัวสว่าน "ฟอดิโอ"
EX-EZ1200 อีซี่วิซาร์ด.
วิซาร์ดแพ็คที่ใช้งานโดย"ZGMF-XX09T ดอมทรูเปอร์"ซึ่งกลุ่มผู้ภักดีต่อลักซ์ ไคลน์พัฒนามาจากดอมทรูเปอร์รุ่นดั้งเดิมของซาฟท์ อีซี่วิซาร์ดเป็นแบ็คแพ็คขนาดเล็กซึ่งติดตั้งบีมเซเบอร์และท่อขับดันเอาไว้
บูสเตอร์วิซาร์ด.
ปรากฏใน"กันดั้มซี้ด เดสทินีแอสเทรย์"' เป็นวิซาร์ดรุ่นพิเศษสำหรับซาคุแฟนธอมของอีไลจาห์ คีล เป็นวิซาร์ดสำหรับเพิ่มการขับเคลื่อนคล้ายกับเบลซวิซาร์ด แต่ไม่มีอาวุธเสริมและสามารถใช้บินกลางอากาศได้
เคอเบรอสวิซาร์ด.
ปรากฏในกันดั้มซี้ด C.E.73 สตาร์เกเซอร์ เป็นวิซาร์ดที่ออกแบบให้TMF/A-802W2 บาคูวฮาวน์ใช้งานแต่ก็สามารถให้ซาคุซีรีส์ใช้ได้ตามปกติ โดยมีหัวของบาคูวเสริมอีกสองหัว หัวเสริมนี้จะมีส่วนคอซึ่งยาวกว่าปกติและปรับให้โค้งงอได้ ในหัวเสริมนี้ติดอาวุธไว้เป็นเขี้ยวบีม เขาบีม และ บีมแคนน่อน
รายชื่อสนามฟุตบอลเรียงตามความจุ
รายชื่อสนามกีฬาฟุตบอลเรียงตามความจุ นับตามจำนวนเก้าอี้ ตามข้อกำหนดฟีฟ่าขั้นต่ำ 40,000 ที่นั่ง ที่สามารถจัดการแข่งขันรายการระดับฟุตบอลโลกได้ จำนวนรายชื่อดังกล่าวมีทั้งสนามกีฬาแห่งชาติ และสนามเหย้าของสโมสรฟุตบอล ส่วนใหญ่จะเป็นสนามกีฬาอเนกประสงค์และสนามฟุตบอล
!ชื่อ!!ความจุ!!สถานที่ตั้ง!!สโมสร, ทีมชาติ
สมเด็จพระบรมโอรสาธิราชฯ
พระคันธารราษฎร์
พระคันธารราษฎร์ หรือ พระขอฝน เป็นพระพุทธรูปสำคัญของประเทศองค์หนึ่ง เดิมประดิษฐาน ณ หอพระคันธารราษฎร์ วัดพระศรีรัตนศาสดาราม ปัจจุบันประดิษฐาน ณ พระที่นั่งอัมพรสถาน พระราชวังดุสิต
พระบาทสมเด็จพระพุทธยอดฟ้าจุฬาโลกมหาราช โปรดเกล้าฯ ให้หล่อขึ้นเมื่อปีเถาะ เบญจศก จ.ศ. 1145 (พ.ศ. 2326) มีลักษณะเป็นพระพุทธรูปนั่งขัดสมาธิราบ พระหัตถ์ขวายกเสมอพระอุระในท่ากวัก พระหัตถ์ซ้ายวางหงายบนพระเพลาเป็นกิริยารับน้ำ ลักษณะพระพักตร์ค่อนข้างกลม พระขนงโก่ง พระเนตรเหลือบต่ำโดยลงยาสีเหมือนจริง พระนาสิกโด่ง พระโอษฐ์บางเรียว พระกรรณยาว เกือบจดพระอังสา ขมวดพระเกศาทำเป็นรูปก้นหอยเรียงตลอดถึงพระเมาลี พระรัศมีทำเป็นรูปดอกบัวตูม ครองจีวรห่มเฉียง เปิดพระอังสาขวามีริ้วผ้าที่ด้านหน้าองค์พระพุทธรูป รองรับด้วยฐานบัวคว่ำบัวหงายและฐานสิงห์ ลักษณะทั้งหมด เป็นพระราชดำริที่โปรดให้ถ่ายแบบ มาจากพระพุทธรูปในสมัยโบราณ เดิมเป็นพระพุทธรูปสำริดลงรักปิดทอง ต่อมาพระบาทสมเด็จพระจอมเกล้าเจ้าอยู่หัวโปรดให้กะไหล่ทอง และติดเพชรเม็ดใหญ่เป็นพระอุณาโลมที่พระนลาฏ ปัจจุบันไม่มีเพชรที่พระนลาฏ
พระคันธารราษฎร์นี้ เดิมคงประดิษฐานในพระบรมมหาราชวัง ต่อมาปลายรัชกาลพระบาทสมเด็จพระจอมเกล้าเจ้าอยู่หัว ได้โปรดให้บูรณปฏิสังขรณ์วัดพระศรีรัตนศาสดาราม และสร้างปูชนียสถานเพิ่มเติม ได้สร้างหอพระคันธารราษฎร์ ขึ้นที่มุมระเบียงด้านหน้าพระอุโบสถ เป็นอาคารขนาดเล็กยอดปรางค์ เพื่อประดิษฐานพระพุทธรูป และเทวรูปสำคัญที่ใช้ในพระราชพิธีพิรุณศาสตร์ พระราชพิธีพืชมงคลจรดพระนังคัลแรกนาขวัญ เรียกนามอาคารตามนามพระพุทธรูปว่า “หอพระคันธารราษฎร์”
พระคันธารราษฎร์ เป็นพระพุทธรูปที่ใช้ตั้งเป็นประธานในพระราชพิธีพิรุณศาสตร์ และพืชมงคล ณ พระอุโบสถวัดพระศรีรัตนศาสดาราม ตั้งแต่รัชกาลที่ 1 จนปัจจุบัน
เมื่อวันที่ 22 สิงหาคม พ.ศ. 2560 สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯ ให้อัญเชิญพระคันธารราษฎร์ จากพระที่นั่งอัมพรสถาน พระราชวังดุสิต ไปในพิธีบำเพ็ญพระราชกุศลอุทิศถวาย พระบาทสมเด็จพระเจ้าอยู่หัวภูมิพลอดุลยเดช และพิธีเจริญพระพุทธมนต์ถวายพระพรชัยมงคลถวายพระราชกุศลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 12 สิงหาคม 2560 ณ พระลานพระราชวังดุสิต
เมอร์ซีเดส-เบนซ์
วัชรปรัชญาปารมิตาสูตร
วัชรปรัชญาปารมิตาสูตร  เป็นชื่อพระสูตรสำคัญหมวดปรัชญาปารมิตาของพระพุทธศาสนาฝ่ายมหายาน เชื่อกันว่าพระสูตรหมวดปรัชญาปารมิตานี้เป็นพระสูตรมหายานรุ่นแรก ๆ ที่เกิดขึ้น
เนื้อหาสาระสำคัญเป็นเรื่องราวการเทศนาสั่งสอนของพระพุทธเจ้ากับพระสุภูติซึ่งเป็นพระอรหันตสาวก ที่พระเชตวันมหาวิหาร ว่าด้วยการบำเพ็ญบารมีของพระโพธิสัตว์ จะต้องกระทำด้วยความไม่ยึดมั่นถือมั่นในสรรพสิ่งทั้งปวง เป็นการอรรถาธิบายถึงหลักศูนยตา ความว่างเปล่าปราศจากแก่นสารของอัตตาตัวตนและสรรพสิ่งทั้งปวง แม้ธรรมะและพระนิพพานก็มีสภาวะเป็นศูนยตาด้วยเช่นเดียวกัน สรรพสิ่งเป็นแต่เพียงสักว่าชื่อเรียกสมมติขึ้นกล่าวขาน หาได้มีแก่นสารแท้จริงอย่างใดไม่ เพราะสิ่งทั้งปวงอาศัยเหตุปัจจัยประชุมพร้อมกันเป็นแดนเกิด หาได้ดำรงอยู่ด้วยตัวของมันเอง เช่นนี้สิ่งทั้งปวงจึงเป็นมายา พระโพธิสัตว์เมื่อบำเพ็ญบารมีพึงมองเห็นสรรพสิ่งในลักษณะเช่นนี้ เพื่อมิให้ยึดติดในมายาของโลก ท้ายที่สุด พระพุทธองค์ได้สรุปว่าผู้เห็นภัยในวัฏสงสารพึงยังจิตมิให้บังเกิดความยึดมั่นผูกพันในสรรพสิ่งทั้งปวง เพราะสังขตธรรมนั้นอุปมาดั่งภาพมายา ดั่งเงา ดั่งความฝัน ดั่งฟองในน้ำ และดั่งสายฟ้าแลบ เกิดจากการอิงอาศัยไม่มีสิ่งใดเป็นแก่นสารจีรังยั่งยืน
แนวคิดเรื่องศูนยตานี้ได้พัฒนาต่อไปโดยท่านคุรุนาคารชุนแห่งนิกายมาธยมิกะ จนกลายเป็นความคิดหลักทางพุทธปรัชญาที่ลึกล้ำและโดดเด่นในโลกจนทุกวันนี้ พระสูตรนี้มีแปลเป็นภาษาไทยโดย เสถียร โพธินันทะ
วัชรปรัชญาปารมิตาสูตรมีชื่อเต็มในภาษาสันสกฤตว่า วัชรัจเฉทิกาปรัชญาปารมิตาสูตร (; Vajracchedikā Prajñāpāramitā Sūtra; วชฺรจฺเฉทิกา ปฺรชฺญาปารมิตาสูตฺร) หมายถึงพระสูตรว่าด้วยปัญญาญาณอันสมบูรณ์ประดุจเพชรที่จะตัดภาพมายา คืออวิชชาและอุปาทานอันเป็นเครื่องกีดขวางมิให้บุคคลบรรลุถึงความรู้แจ้ง ในภาษาอังกฤษเรียกทั่วไปโดยย่อว่า "Diamond Sūtra" (พระสูตรเพชร) หรือ "Vajra Sūtra" (วัชรสูตร) ส่วนชื่อพระสูตรในภาษาอื่นมีดังนี้
ปูยี
ปูยี อาจหมายถึง
ยุวพุทธิกสมาคมแห่งประเทศไทย ในพระบรมราชูปถัมภ์
ยุวพุทธิกสมาคมแห่งประเทศไทย ในพระบรมราชูปถัมภ์ เป็นองค์กรทางพระพุทธศาสนาที่สำคัญองค์กรหนึ่งของประเทศไทย ยุวพุทธิกะ มีความหมายว่า "ผู้เยาว์ที่นับถือในคำสั่งสอนของพระพุทธเจ้า" ถือกำเนิดขึ้นจากแนวคิดที่จะนำหลักธรรมทางพระพุทธศาสนาให้เข้าถึงเยาวชนและคนรุ่นใหม่ โดยได้มีการดำเนินงานอย่างเป็นรูปธรรมมากว่า 50 ปี
ยุวพุทธิกสมาคมแห่งประเทศไทย ก่อตั้งขึ้นเป็นทางการเมื่อวันที่ 14 มิถุนายน พ.ศ. 2493 จากแรกเริ่มคือคณะยุวพุทธิกะซึ่งเกิดจากคนรุ่นใหม่ผู้มีอุดมการณ์มุ่งมั่นที่จะศึกษาและเผยแผ่พระพุทธศาสนา ประกอบด้วย นายเสถียร โพธินันทะ, นายบุญยง ว่องวานิช, และนายสุพจน์ แสงสมบูรณ์ ท่านทั้ง 3 ได้จัดตั้ง "คณะยุวพุทธิกะ" ขึ้นเมื่อวันพุธ ที่ 15 มกราคม พ.ศ 2492 โดยมีความเห็นพ้องกันว่า จะต้องตั้งสมาคมเผยแผ่พระพุทธศาสนา สำหรับคนวัยเดียวกัน เพื่อจะได้ชักจูงคนหนุ่มสาวให้มาสนใจในพระพุทธศาสนา ซึ่งได้รับการสนับสนุนจาก อ.สุชีพ ปุญญานุภาพ เมื่อครั้งยังอยู่ใต้ร่มกาสาวพัสตร์ทรงสมณศักดิ์ที่พระศรีวิสุทธิญาณ ได้อนุญาตให้ใช้พระอุโบสถวัดกันมาตุยาราม เป็นที่ทำการเริ่มแรก ระยะแรกได้จัดกิจกรรมปุจฉา-วิสัชนาธรรมในวันอาทิตย์ และมีอบรมปฏิบัติสมถวิปัสสนาภาวนา ได้รับความสนใจจากประชาชนทั่วไป และได้รับความชื่นชมจากผู้ใหญ่ในสมัยนั้น กระทั่งต่อมาได้พัฒนาจนเกิดเป็นยุวพุทธิกสมาคมแห่งประเทศไทยในพระบรมราชูปถัมภ์ ในวันที่ 14 มิถุนายน พ.ศ. 2493 ได้ใช้อักษรย่อว่า "ย.พ.ส." โดยได้ดำเนินกิจกรรมต่างๆ ทั้งด้านการศึกษา เผยแผ่ และปฏิบัติธรรมตามหลักพระพุทธศาสนาแก่เยาวชน ตลอดจนผู้ที่สนใจอย่างสม่ำเสมอ ปัจจุบันที่ตั้งสำนักงานใหญ่อยู่ที่เขตภาษีเจริญ กรุงเทพมหานคร
ญิดดะฮ์
ญิดดะฮ์  หรือ เจดดาห์  เป็นเมืองที่อยู่ในประเทศซาอุดีอาระเบีย
ญิดดะฮ์มีเมืองพี่น้องหรือเมืองแฝดอยู่ 23 เมือง
ทากาโนริ ฮาตาเกยามะ